# MicroBank

MicroBank (Nuevo Micro Bank SAU) és un banc del grup la Caixa dedicat als microcrèdits, líder del sector a Europa. Com el seu predecessor, manté acords amb el Fons Europeu d'Inversions (FEI), amb el qual col·labora per concedir 200 milions d'euros en microcrèdits el 2012 i el 2013.
Nuevo Micro Bank és una entitat creada l'any 2011, com a segregació de Criteria CaixaCorp abans d'absorbir l'anterior MicroBank de la Caixa S.A. i convertir-se en CaixaBank.

## Història

El nou MicroBank va ser creat l'any 2011, en el context del procés de bancarització de la Caixa d'Estalvis i Pensions de Barcelona ("La Caixa") en el qual es va crear CaixaBank. Abans de convertir-se en CaixaBank, Criteria CaixaCorp es va segregar creant una nova entitat especialitzada en els microcrèdits —Nuevo Micro Bank—, que hauria de rellevar el MicroBank de la Caixa (antic Banc d'Europa) absorbit per Criteria CaixaCorp, entitat que es convertiria en CaixaBank.

### MicroBank de la Caixa

MicroBank de la Caixa SA, que utilitzava la marca comercial MicroBank, era un banc propietat de la Caixa dedicat als microcrèdits; i que va ser líder del sector a Europa. El tres primers anys de funcionament va fer 65 000 crèdits i va mantenir acords amb el Fons Europeu d'Inversions (FEI) i el Banc de Desenvolupament del Consell d'Europa (CEB).
El banc inicialment era anomenat Banc d'Europa SA, una entitat bancària convencional creada l'any 1973 a la ciutat de Barcelona; i el 1997 tenia un actiu de 20 000 milions de pessetes. A la dècada de 1990, la Caixa va adquirir el Banc d'Europa, i el 2007 el va convertir en un banc de microcrèdits i li va canviar la denominació social per la de MicroBank de la Caixa.

## Referències

* ↑ http://www.microbanklacaixa.com/general/informacionlegal2_ca.html Arxivat 2013-05-11 a Wayback Machine.
* ↑ «Microbank i el Fons Europeu d'Inversions concediran 200 milions en microcrèdits». Europa Press, 25-01-2012. [Consulta: 21 abril 2012].
* ↑ «Registro oficial de entidades: Nuevo MicroBank». Banc d'Espanya, 18-10-2011. Arxivat de l'original el 2016-03-03. [Consulta: 21 abril 2012].
* ↑ «[http://www.caixabank.com/deployedfiles/caixabank/Estaticos/PDFs/Informacion_accionistas_inversores/Gobierno_corporativo/Junta_General_Accionistas/Projecte_Segregacio_ca.pdf Projecte de Segregació de Criteria CaixaCorp]». Criteria CaixaCorp, 21-03-2011. [Consulta: 21 abril 2012].
* ↑ «Los consejos de La Caixa, Criteria y Microbank aprueban la creación de CaixaBank» (en castellà). La Vanguardia, 27-01-2011. [Consulta: 15 març 2011].
* ↑ «MicroBank lidera el sector de los microcréditos en Europa» (en castellà). Extraconfidencial.com, 11-05-2010. Arxivat de l'original el 2011-09-30. [Consulta: 28 gener 2011].
* ↑ «MicroBank lidera el sector de los microcréditos en Europa» (en castellà). Libertaddigital.com, 18-05-2010. [Consulta: 28 gener 2011].
* ↑ «MicroBank». Gran Enciclopèdia Catalana. Barcelona: Grup Enciclopèdia Catalana.
* ↑ «Més que una entitat financera». Anuaris.cat. Fundació Catalunya, 2004. Arxivat de l'original el 2010-10-01. [Consulta: 31 gener 2011].
* ↑ «Registros oficiales de entidades. Variaciones producidas en mayo de 2007» (en castellà). Banc d'Espanya, maig de 2007. Arxivat de l'original el 2009-12-14. [Consulta: 31 gener 2011].

## Enllaços externs

* MicroBank Arxivat 2012-05-26 a Wayback Machine.